Byte

Byte bat (B ikurraz adierazten dena) ordenagailuetan datuak gordetzeko erabili ohi den unitatea da, gordetzen duen datu motarekiko independentea. Normalean 8 bitek osatutako multzoa izaten da, kasu hauetan zortzikote ere deitzen da.

Byte bat ordenagailu batek lan egin dezakeen informazio neurri txikiena da. Batez ere biltegiratze sistema batek duen gaitasuna adierazteko erabiltzen da. 2 bytek osatutako multzoari hitz deritzo (ingelesez, word), eta 4 bytek osatutakoari hitz bikoitz (ingelesez, double word).

Jatorria 
Termino hau ingelesa da, binary term adierazpenetik dator eta informatika eta telekomunikazioetan erabili ohi da. Ordenagailu zahar batzuek 6, 7 edo 9 biteko bytekin lan egiten zuten. Honenbestez, izen hau hautatu zen 8 biteko byte batek (28 = 256 balio posible) informazio kopuru nahikoa gordetzen zuela erabaki zelako.

Adierazpena 
Byte bat modu ezberdinetan adieraz daiteke:
 Sistema bitarra: 0000 0000 - 1111 1111, adibidez: 01011010
 Sistema zortzitarra: 000 - 377, adibidez: 132
 Sistema hamartarra:
 Zenbaki naturalak: 0 - 255, adibidez: 27
 Zenbaki osoak: -128 - 127
 Sistema hamaseitarra: 00 - FF, adibidez: C3
 ASCII bidez kodetutako karakterea: adibidez, N

Ikus, gainera 
 Megabit segundoko
 Megabyte segundoko

Kanpo estekak 
 Zientzia.net atariko artikulua: "Informatikariek bazterrak nahastu zituztenekoa: kilobyteak eta kibibyteak" 

Informazio unitateak
Informatikako terminologia